|  |  |  |
| --- | --- | --- |
| novi grb za dopise**Република Србија**[Министарство](http://www.merz.gov.rs/cir) државне управе и локалне самоуправе |  | novi grb za dopise**Република Србија****ВЛАДА**Канцеларија за сарадњу са цивилним друштвом |

# јавни позив OРГАНИЗАЦИЈАМА ЦИВИЛНОГ ДРУШТВА

# за учешће у КОНСУЛТАТИВНом САСТАНку у београду О РАДНОЈ ВерЗИЈИ АКЦИОНОГ ПЛАНА ЗА СПРОВОЂЕЊЕ ИНИЦИЈАТИВЕ ПАРТНЕРСТВО ЗА ОТВОРЕНУ УПРАВУ ЗА ПЕРИОД 2016. ДО 2017. ГОДИНЕ

 Министарство државне управе и локалне самоуправе, у сарадњи са надлежним органима и организацијама цивилног друштва, припремило је радну верзију Акционог плана за спровођење иницијативе Партнерство за отворену управу у Републици Србији за период од 2016. до 2017. године (у даљем тексту: Акциони план), у складу са зацртаним циљевима надлежних органа државне управе и релевантним предлозима и сугестијама које су доставиле организације цивилног друштва.

 У циљу што ширег консултативног процеса и укључивања свих заинтересованих организација цивилног друштва у разматрање текста радне верзије Акционог плана, Министарство државне управе и локалне самоуправе у сарадњи са Канцеларијом за сарадњу са цивилним друштвом обавештава све заинтересоване организације цивилног друштва да ће се јавне консултације одржати у периоду од 1 - 22. августа 2016. године.

 У складу са начелима иницијативе Партнерство за отворену управу, радна верзија Акционог плана објављује се две недеље пре почетка јавних консултација, ради припреме учесника. Објављена радна верзија Акционог плана није коначна и подложна је изменама од стране надлежних органа и чланова Посебне међуминистарске радне групе за израду Акционог плана.

 Са садржајем Акционог плана можете се упознати [овде](http://goo.gl/vWQmI3) док ће процес прикупљања коментара на одговарајућем обрасцу бити у периоду од 1 - 22. августа 2016. године, када ће Образац за коментаре и Образац за предлагање нове мере бити објављени на интернет страницама Канцеларије за сарадњу са цивилним друштвом и Министарства државне управе и локалне самоуправе.

 У оквиру јавних консултација одржаће се три консултативна састанка са организацијама цивилног друштва - у Београду, Нишу и Новом Саду.

 Консултативни састанак у Београду одржава се **5. августа 2016. године**, у Палати Србија (Булевар Михајла Пупина 2, источни улаз, сала 233) у периоду **од 10,00 – 13,00 часова**.

Позивамо заинтересоване организације цивилног друштва да се пријаве за учешће на консултативном састанку који се одржава у **Београду, 5. августа 2016. године,** на коме ће се разматрати текст радне верзије Акционог плана за спровођење иницијативе Партнерство за отворену управу за период 2016. до 2017. године.

 Пријаве за учешће потребно је доставити на e-mail адресу rolovic.tijana@civilnodrustvo.gov.rs **најкасније до 04. августа 2016. године**, са назнаком „Пријава за учешће на скупу ОГП“.

 Консултативни састанак у Новом Саду ће се одржати 9. августа 2016. године, у Нишу 19. августа 2016. године, а о свим детаљима састанака бићете накнадно обавештени.

**НАПОМЕНА: Организатори нису у могућности да рефундирају путне трошкове учесника/-ца консултативног састанка у Београду.**